jkorsvik/nowiki_second_scrape_merged huggingface dataset:
Tom Pillibi

«Tom Pillibi» er en fransk sang fra 1960 som fremføres av Jacqueline Boyer. Den er komponert av André Popp, mens Pierre Cour har skrevet teksten. «Tom Pillibi» var Frankrikes bidrag til Eurovision Song Contest 1960 i London, der den vant. Dette var Frankrikes andre seier i konkurransen til da. Sangen var også den første Eurovision-vinneren som solgte godt utenfor hjemlandet. Blant annet tok den seg inn på singellistene i Nederland, Storbritannia og Tyskland. En rekke andre artister fremførte også sangen i nye versjoner, blant annet Julie Andrews og norske Sølvi Wang.


== Eurovision Song Contest ==
Den franske kringkasteren RTF valgte «Tom Pillibi» til å representere Frankrike i Eurovision Song Contest 1960, som dette året ble arrangert i London 29. mars. Sangen var den siste ut på scenen av 13 deltakere, og den anerkjente komponisten og dirigenten Franck Pourcel dirigerte det franske bidraget.
I avstemningen lå Storbritannia lenge i føringen, men etter hvert halte Frankrike innpå. Dette var første gang Norge deltok i konkurransen, og halve den norske juryen hadde «Tom Pillibi» som favoritt. Det samme hadde juryene i Monaco og Storbritannia, og til slutt vant sangen klart med 32 poeng – 7 poeng foran Storbritannia. Dette var Frankrikes andre seier i løpet av konkurransens første fem år.


== Sangen ==
I likhet med vinneren året før var «Tom Pillibi» en lystig og lett låt i moderat up-tempo. Den kvinnelige sangeren forteller om sin elsker, Tom Pillibi. Han er en rik mann med to slott – ett i Skottland, og ett i Montenegro. Han har også to skip og mange kvinner som ønsker å være med ham. Sangeren innrømmer til slutt at Tom Pillibi har «én feil», og det er at han er «sånn en løgner». Ingenting av det hun tidligere har sagt om ham, er sant. Min likevel elsker hun ham fremdeles.


== Suksess ==
Sangen ble populær også utenfor Frankrike, og Jacqueline Boyer spilte den inn i tysk og engelsk versjon. I tillegg ble sangen spilt inn av en rekke andre europeiske artister, blant dem britiske Julie Andrews, svenske Inger Berggren, spanske José Guardiola, norske Sølvi Wang, danske Katy Bødtger og nederlandske Willeke Alberti.


=== Listeplasseringer ===


== Norsk versjon ==
Kari Borg Mannsåker skrev en norsk tekst som Sølvi Wang og senere Harry Waagens kvintett fremførte. Mannsåker leste også opp den norske juryens poeng i Eurovision Song Contest dette året.


== Referanser ==
Colombiansk real

Colombiansk real var en valuta, som ble benyttet i Colombia frem til 1837, da den ble erstattet av den colombianske pesoen. Realen ble innført i 1820, som en erstatning for spansk kolonireal, en felles valuta for Spanias koloniland i Amerika.
Jasenovac konsentrasjonsleir

Jasenovac konsentrasjonsleir i Jasenovac kommune, fylket Sisak-Moslavina i Kroatia var den største utrydningsleiren på Balkan under andre verdenskrig. Leiren ble opprettet sommeren 1941 av Ustasja-regimet, med de tyske leirene som forbilder, og fikk tilnavnet Auschwitz på Balkan. Ofrene var etniske serbere (ortodokse), sigøynere, jøder og antifascistiske kroater. I tillegg til å være utrydningsleir, var Jasenovac også samleleir for transporter til andre dødsleirer.


== Antall myrdede ==
Tallet på ofre i Jasenovac har vært omstridt og anslagene varierer, Simon Wiesenthal-senteret i Jerusalem oppgir «minst 85 000», mens Holocaustmuseet i USA opererer med mellom 77 000 og 99 000. Historikeren Slavko Goldstein oppgir 85 000, hvorav 30 000 serbere, 15 000 jøder, 20 000 sigøynere og 20 000 kroatiske opposisjonelle. Den østerrikske historikeren Anna Maria Grünfelder skriver om 100 000 dødsofre. «Bosniakisches Institut» i Zürich utga i 1998 an navneliste over ialt 59 188 omkomne i Jasenovac, inkludert lagerområdet Stara Gradiška, hvorav 33 944 var serbere 9 044 jøder, 1 461 sigøynere og 6 546 kroater. I tillegg kommer ofre av annen etnisitet eller hvis etnisitet ikke kan fastslås. Det oppgitte tallet blir imidlertid antatt å være noe for lavt. Imidlertid gjengir den østerrikske historikeren Hans Safrian øyenvitneskildringer som tyder på opptil 300 000 til 400 000 myrdede.Jasenovac-leirens eget minnested har offentliggjort en søkbar liste over de individuelle ofrene med biografiske opplysninger og dødsårsaker, men oppgir at den per mars 2013 ikke er komplett. Den inneholder 83 145 navngitte peroner, hvorav 47 627 var serbere, 16 173 romfolk (sigøynere), 13 116 jøder og 4 255 kroater.Fra 1941 til 1945 var det mer enn 25 konsentrasjonsleirer i Kroatia.
Konsentrasjonsleiren Jasenovac ble frigjort og oppløst av jugoslaviske partisaner 17. april 1945.


== Bildegalleri ==

		
		


== Litteratur ==
Vladimir Dedijer: Jasenovac – das jugoslawische Auschwitz und der Vatikan. 5. Auflage. AHRIMAN-Verlag, Freiburg, 2001, ISBN 3-922774-06-7
Nataša Mataušić: Jasenovac 1941.-1945. Logor smrti i radni logor. Spomen-područje Jasenovac, Jasenovac 2003, ISBN 953-99169-0-9
Narcisa Lengel-Krizman: Genocid nad Romima. Jasenovac 1942. Spomen-područje Jasenovac, Jasenovac 2003, ISBN 953-99169-1-7


== Referanser ==


== Eksterne lenker ==
Offisielt nettsted 
(en) Jasenovac concentration camp – kategori av bilder, video eller lyd på Commons 
gemeinnütziger Verein SHOA, Deutsch
Jasenovac Research Institue, Englisch
Jasenovac Info, Englisch
Prozess um Dinko Šakić, kroatische Seite, englischsprachig
Kroatische offizielle Seite der Gedenkstätte des KZ Jasenovac, Englisch
Operation: Last Chance, a joint project of the Simon Wiesenthal Center and the Targum Shlishi Foundation of Miami
Asiatech

Asiatech var et selskap som kjøpte eiendelene til Peugeots Formel 1-motorprogram ved slutten av 2000-sesongen og leverte Peugeot-baserte motorer i to år.


== Historie ==
I 2001 leverte Asiatech sine V10-motorer gratis til Formel 1-teamet Arrows. De var imidlertid stort sett uten suksess, og året etter bestemt Arrows seg for å betale og brukte Cosworth-motorer i stedet.I 2002 leverte Asiatech motorer til Minardi-teamet, men var igjen uten nevneverdig suksess.
I mai 2002 ble det rapportert at Asiatech skulle levere motorer til Jordan for 2003-sesongen, eller endog kjøpe ut teamet. Dette kom etter at Honda bestemte seg for å konsentrere seg om BAR-teamet, og bekjentgjorde at de ikke lenger ville levere motorer til Eddie Jordans team etter 2002-sesongen.I løpet av 2002-sesongen begynte Asiatech også å undersøke muligheten for å starte sitt eget Formel 1-team, og kjøpte opp et tidligere Williams designfirma i Didcot. De hentet også inn Enrique Scalabroni, som designet en prototype F1-bil. Bilen var først ment som et testested for Asiatech-motorer, for deretter å skulle meldes på for 2004-sesongen. Asiatech gikk imidlertid konkurs ved slutten av 2002-sesongen.I februar 2003 ble Asiatechs eiendeler solgt på en auksjon i Paris. Her ble det blant annet solgt 18 motorer, et dynamometer, et utvalg av maskinverktøy, samt elektronisk måleutstyr.


== Fullstendige Formel 1-resultater ==
(Forklaring)


== Referanser ==
Nathan Followill

Ivan Nathan Followill (født 26. juni 1979), også kjent som Nathan Followill, er trommeslageren i det amerikanske rockebandet, Kings of Leon. Han er broren til bandmedlemmene, vokalisten Caleb Followill, bassgitarist Jared Followill og fetteren til gitaristen Matthew Followill.


== Eksterne lenker ==
(en) Nathan Followill på Internet Movie Database 
(en) Nathan Followill på AllMovie 
(en) Nathan Followill hos The Movie Database
Heliocharitidae

Heliocharitidae er en gruppe av øyenstikkere som hører til gruppen vannymfer (Zygoptera).


== Utseende ==
Middelsstore (ca. 5 cm), slanke, metalliske vannymfer med klare vinger. Beina er uvanlig lange og tynne.
Vingene er temmelig lange og smale med tallrike, kvadratiske celler. Vingemerket er smalt, men tydelig.


== Levevis ==
Som andre vannymfer er de rovdyr som jakter på små, virvelløse dyr.


== Systematisk inndeling ==

ordenen øyenstikkere, (Odonata)
delgruppe vannymfer (Zygoptera)
overfamilie   praktvannymfer, (Calopterygoidea)
familien Heliocharitidae
Dicterias atrosanguinea Selys, 1853 – Brasil
Heliocharis amazona Selys, 1853 – utbredt over det meste av Sør-Amerika


== Kilder ==


== Eksterne lenker ==
(en) Heliocharitidae i Global Biodiversity Information Facility 
Bilde av Heliocharis amazona
www.nhm.uio.no/norodo/  – Et norskspråklig nettsted om norske øyenstikkere.
Mellom bakkar og berg (reklamefilm)

Mellom bakkar og berg (reklamefilm) er en tre minutters reklamefilm sendt på norsk tv i september 2009. Filmen er en del av reklamesatsingen «Made in Norway» av Aker.   Filmen er produsert av Bates United og regissør Erik Poppe, og Anderz Eide er hovedskuespilleren og oppleseren av diktet. Filmen ønsker antakelig å rette søkelyset mot industriens betydning og verdiskapingen for samfunnet. Diktet «Nordmannen» («Millom bakkar og berg») av Ivar Aasen spiller en sentral rolle i filmen. Og i den anledning har Aker inngått et samarbeid med Ivar Aasen-tunet.


== Eksterne lenker ==
Reklamefilmen Mellom bakkar og berg på You Tube
Haitisk gourde

Haitisk gourde (kreolsk: goud; ISO 4217:HTG) er valutaen som benyttes på Haiti. Gourden ble innført i 1813, da den erstattet den haitiske livren, og er delt inn i 100 centimer. I 1870 ble gourden revaluert, med et forhold på 10:1, og kun sedler ble utstedt for denne andre gourden. I 1872 ble gourden nok en gang revaluert, denne gang med et forhold på 300:1. De første årene etter revalueringen var det kun sedler som ble utstedt.
Todd Strange

Todd Strange (født 31. januar 1966) er bassisten som spilte på det første albumet fra Down, NOLA og med Crowbar. Han grunnla Crowbar sammen med Kirk Windstein (Down), Matt Thomas og Craig Nunenmacher (Black Label Society), og gav ut de bestselgende albumene på bandets diskografi. 
Dette inkluderte Crowbars LP med bandets navn, med hitene "All I Had (I Gave)", "Existence is Punishment", "No Quarter" (av Led Zeppelin) og "I Have Failed",  produsert av Phil Anselmo. I 1994 satte Phil bandet sitt, Pantera, til sides, og brakte Down opp igjen, som hadde blitt satt til sides til fordel for Pantera i slutten av 90-tallet. Bandet gav ut NOLA, en referanse til bandets hjemby, New Orleans, Louisiana, og spilte 13 konserter. Etter hvert solgte albumet 500 000 kopier, og fikk gull av RIAA. Like etter returnerte Anselmo til Pantera, og Crowbar fortsatte, og de to bandene slo seg sammen for turneer i 1996. Som et resultat dukket Strange, Windstein og resten av Crowbar opp på Panteras "Home Videos 3", i rulleteksten, og Windstein og bandet er sett i noen scener, inkludert den kjente hvor Windstein er utkledd som Hulken. Dette kunne også bli funnet på Crowbar sin hjemmevideo fra 1996, "Like Broken", men med en litt annerledes film.
Innen Down hadde kommet sammen igjen, og Crowbar hadde spilt inn "Sonic Excess in its Purest Form", hadde Strange droppet helt ut av musikken. Han jobber for øyeblikket med å reparere maskiner i River Ridge, Louisiana. Kirk Windstein spilte bass under studioinnspillingen av NOLA, og Strange tok rollen som bassist på konserter.


== Diskografi ==


=== Album med Crowbar ===


=== Album av Down ===


== Musikkvideoer ==
1991 Crowbar – "Subversion"
1993 Crowbar – "All I Had (I Gave)"
1993 Crowbar – "Existence Is Punishment"
1994 Down – "Stone the Crow"
1995 Crowbar – "The Only Factor"
1996 Crowbar – "Like Broken"
1996 Crowbar – "Broken Glass"
1997 Pantera – "Home Video 3"


== Eksterne lenker ==
Crowbars nettsted
NOLA News om Todd Strange
Ekserserpatron

Ekserserpatroner (engelsk: dummies) er ammunisjon uten tennhette, krutt og prosjektil.
Disse brukes oftest til militær eksersis, og er da avhengig av å ikke være skarp. Ammunisjonen kan ikke avfyres, i motsetning til løspatroner. 
Ekserserpatroner er klemt litt sammen midt på hylsa for ikke å bli forvekslet med skarp ammunisjon.
Brit Volden

Brit Volden (født 4. april 1960) er en tidligere orienteringsløper. Hun ble verdensmester i stafett i 1987 og fikk sølv i 1979.


== Fjellklatring ==
1. oktober 2005 nådde hun toppen av verdens sjette høyeste fjell, Cho Oyu, på grensen mellom Nepal og Kina.14. mai 2011 nådde hun toppen av verdens sjuende høyeste fjell, Dhaulagiri, Nepal, som en av de tre første nordmennene som besteg fjellet. De to andre var Øyvin Thon og Stian Voldmo. 


== Referanser ==
Syrianska FC

Syrianska FC er en svensk/arameisk fotballklubb som er basert i tettstedet Södertälje i Stockholms län. Klubben ble grunnlagt i 1977, og spilte fra 2011 til 2013 i Allsvenskan (Sveriges øverste divisjon). I 2019 kom de aller sist i Superettan, og skulle da normalt ha rykket ned i Divisjon 1. Men den 28 februar 2020 meddelte Sveriges fotballforbund at de valgte å tvangsnedflytte Syrianska FC ytterligere ett nivå till Division 2 for flere økonomiske mislighold. De skyldte den svenske statskassen ubetalt arbeidsgiveravgift,  og de hadde også skylder til det Svenske fotballforbundet. Klubben ble grunnlagt under navnet "Syrioyo" (direkte oversatt: Armenske) i bydelen Geneta av kristne ungdommer fra Syria og Tyrkia. Foreningen byttet navn til Syrianska SK i 1986, og videre til det nåværende navnet i 2002. For å unngå sammenblanding bør en merke seg at det er flere klubber i Sveriges øvre divisjoner stiftet av syriske innvandrere med nærliggende klubbnavn. Assyriska FF spiller også i Divisjon 2 i 2022-sesongen, de kommer begge fra Södertälje og bruker samme hjemmebane.


== Kjente spillere med tilknytning til klubben ==
 Peter Ijeh
 Abgar Barsom
 Louay Chanko
 Suleyman Sleyman
 Sharbel Touma


== Referanser ==


== Eksterne lenker ==
Syrianska FC – Klubbens offisielle nettsider
Leif Arne Pedersen

Leif Arne Pedersen (født 31. desember 1964) er en norsk klarinettist og dirigent.
Han har vært Oslo-Filharmoniens soloklarinettist siden 1990. Pedersen begynte sin musikerkarriere ved Forsvarets Stabsmusikkorps (1985–87) og senere Bergen Filharmoniske Orkester (1987–88) før han kom til Oslo-Filharmonien som alternerende soloklarinett (1988–90). Han studerte med Bendt Neuchs Sørensen i København, og Larry Combs i Chicago. Rolf Wallins Concerto for Clarinet and Orchestra er skrevet for ham, og Wallin mottok Nordisk råds pris for dette verket. Pedersen har i tillegg medvirket ved et høyt antall plateinnspillinger som kammermusiker og orkestermusiker. 
Leif Arne Pedersen underviste ved Norges musikkhøyskole 1992-2001. Han er fra høsten 2011 kunstnerisk leder for Luftforsvarets musikkorps i Trondheim og hadde samme jobb i Kongelige Norske Marines Musikkorps fra 2003 til 2008. Han dirigerer alle de profesjonelle millitærkorpsene i Norge jevnlig i tillegg til å være aktiv som kammermusiker, pedagog og solist.


== Referanser ==


== Eksterne lenker ==
(en) Leif Arne Pedersen på Discogs
Under en hårdere himmel

Under en hårdere himmel er en roman av Jens Bjørneboe, utgitt på forlaget Cappelen i 1957. Den er et oppgjør med landssvikoppgjøret i Norge etter andre verdenskrig og utløste sterk debatt da den kom. Bjørneboe kritiserer særlig bruken av dødsstraff og lover med tilbakevirkende kraft, og mener oppgjøret alt var hardt, hadde preg av brutal og usivilisert hevn, og rammet mange rettskafne mennesker.
Den onde hyrde

Den onde hyrde er en roman av Jens Bjørneboe, utgitt på Aschehoug i 1960. Romanen er en sterk kritikk av det norske fengselsvesenet. Hovedpersonen Tonnie er en ung gutt som snart skal løslates fra fengsel, og romanen handler om hvordan det går når han prøver å leve et normalt liv.
PhpMyAdmin

phpMyAdmin er et web-basert administrasjonsverktøy for MySQL-databaser, skrevet i PHP og utgitt som åpen kildekode. Det benyttes i en nettleser og utfører ulike oppgaver som å opprette, endre eller slette tabeller, felter og lignende i databaser; utføre SQL-kommandoer; eller håndtere brukere og brukertillatelser.


== Referanser ==


== Eksterne lenker ==
(en) Offisielt nettsted 
(en) PhpMyAdmin – kategori av bilder, video eller lyd på Commons
12. etappe av Vuelta a España 2009


== Klatre- og spurtpoeng ==


=== 1. spurt (Bacares) ===
Etter 70,1 km


=== 2. spurt (Olula de Castro) ===
Etter 145,5 km


=== 1. klatring (Alto de Velefique) ===
Etter 56,3 km


=== 2. klatring (Alto de Calar) ===
Etter 122 km


=== 3. klatring (Alto de Castro de Filabres) ===
Etter 150 km


=== Målgang (Alto de Velefique) ===
Etter 179,3 km


== Manglende ryttere ==
037  José Luis Rubiera (AST) brøt.
039  Aleksandr Vinokurov (AST) brøt.
041  Pierrick Fédrigo (BBO) brøt.
113  Tyler Farrar (GRM) startet ikke.
124  Vitaly Buts (LAM) startet ikke.
129  Francesco Tomei (LAM) brøt.
156  Paul Martens (RAB) brøt.
182  Linus Gerdemann (MRM) startet ikke.
206  Marco Marcato (VAC) startet ikke.
214  Alberto Fernández (KGZ) startet ikke.


== Referanser ==


== Eksterne lenker ==
(en) Etappeside  på lavuelta.com
(es) Etappeside  på lavuelta.com
(fr) Etappeside  på lavuelta.com
Lars-Olof Mattsson

Lars-Olof Mattsson (født 1954 i Köla, Värmland) er en svensk fotballtrener.
«LO» Mattsson har tidligere vært trener i bl.a. Säffle, Degerfors, Ljungskile, Häcken, Moss FK og FK Tønsberg. På 1990-tallet var han trener for det svenske U21-landslaget.


== Referanser ==


== Eksterne lenker ==
(en) Lars-Olof Mattsson – WorldFootball.net
Delilah (sang fra 1968)

«Delilah» er en britisk sang, skrevet av Les Reed (melodi) og Barry Mason (tekst). Den ble spilt inn av Tom Jones i 1968 og utgitt på singlen Decca F 12747 i februar 1968. Produsent var Peter Sullivan.


== Innhold ==
Jones fremfører sangen som en bedratt elsker som spionerer på sin kvinne, der hun fremstår i en siluett på vinduet, mens hun har samleie med en annen mann. Selv om han innser at hun ikke er til gagn for ham, blir han midlertidig sinnssyk. Han venter til at hennes elsker har forlatt henne, banker på døren, finner henne leende og stikker henne til døde. Så ber han henne om tilgivelse før politiet kommer for å hente ham bort.
Navnet "Delilah" er en referanse til den bibelske kvinneskikkelsen Dalila fra Dommernes bok i Det gamle testamente. Det var hun som førte helteskikkelsen Samson ut i ulykken, og navnet hennes er blitt stående som prototypen på en femme fatale.


== Coverversjoner ==
Sangen har blitt innspilt i coverversjoner av mange artister, innbefattet Ray Adams, en tyskspråklig versjon med Peter Alexander (Tekst: Kurt Feltz), en reggaecover med Horace Andy, gothrockbandet Inkubus Sukkubus på albumet Wild, det irske punkrockbandet Flogging Molly på livealbumet Alive Behind the Green Door samt The Sensational Alex Harvey Band. Denne nådde en syvendeplass på den britiske singlelisten.
I 1988 spilte Paddy Goes to Holyhead inn en coverversjon. Den versjonen finnes på boksen med fire CD-plater, The Hannover Sessions, med The Sweet.
Det finske rockbandet Leningrad Cowboys fremførte en versjon av denne sangen på Total Balalaka i 1993.


== Norsk versjon ==
Arne Bendiksen har skrevet en norsk tekst. På norsk bærer den også tittelen «Delilah». 


=== Innspilling ===
Odd Børre. (Utgitt på single for Triola samt på LP-platen Om du visste (Triola) i 1968).


== Listeplasseringer ==


== Referanser ==
FC Trollhättan

FC Trollhättan er en svensk fotballklubb som er basert i Trollhättan i Västergötland. Klubben ble grunnlagt i 2001 gjennom en sammenslåing av klubbene Trollhättans IF og Trollhättans FK. FC Trollhättan spiller for øyeblikket i Superettan, som er landets nest høyeste avdeling, og spiller hjemme på Edsborgs idrottsplats. Klubbens nåværende trener heter Lars-Olof Mattsson.


== Kjente spillere med tilknytning til klubben ==
 Johan Dahlin
 Per Sören Johansson
 Rikard Nilsson
 Kim Roger Strand
 Olof Hvidén-Watson


== Eksterne lenker ==
Klubbens offisielle nettsider
Jimmy Bower

Jimmy Bower (født 19. september 1968) er en amerikansk sludge og heavy metal-gitarist og trommeslager som har spilt med seks band, hvor de største er Eyehategod, Crowbar, Down, og Superjoint Ritual.
Jimmy Bower er kjent i enkelte samfunnssirkler som «the Godfather of Southern Metal» for hans engasjement i New Orlans sin metalscene metal- og hardcorescene, samt for å være et av de grunnleggende medlemmene i de legendariske sludge metal bandene Eyehategod og Crowbar, som er en stor innflytelse på mange av hardcore og heavy metal-bandene som senere dukket opp i sørstatene. 
Jimmy er også ett av de grunnleggende medlemmene i Down og Superjoint Ritual, sammen med tidligere vokalist fra Pantera, Phil Anselmo. Jimmy har også spilt en stor del i historien for band som Corrosion of Conformity og Crowbar som turnetrommis.


== Diskografi ==


== Musikkvideoer og DVD-er ==
1995 Crowbar – "The Only Factor" (Musikkvideo)
1995 Down – "Stone the Crow" (Musikkvideo)
1996 Crowbar – "Broken Glass" (Musikkvideo)
1996 Crowbar – "Like Broken" (Hjemmevideo)
2001 Corrosion of Conformity – "Live Volume" (DVD)
2002 Superjoint Ritual – "Live in Dallas, TX" (DVD)
2002 Superjoint Ritual – "The Alcoholik" (Musikkvideo)
2002 Superjoint Ritual – "Fuck Your Enemy" (Musikkvideo)
2003 Down – "Ghosts Along The Mississippi" (Musikkvideo)
2004 Superjoint Ritual – "Live at CBGBs" (DVD)
2004 Superjoint Ritual – "Waiting for the Turning Point" (Musikkvideo)
2004 Superjoint Ritual – "Dress Like a Target" (Musikkvideo)
2007 Down – "On March the Saints" (Musikkvideo)


== Eksterne lenker ==
(en) Jimmy Bower – kategori av bilder, video eller lyd på Commons 
(en) Jimmy Bower på Internet Movie Database 
(en) Jimmy Bower på Discogs 
(en) Jimmy Bower på MusicBrainz 
(en) Jimmy Bower på AllMusic 
(en) Jimmy Bower på AllMusic
Elisæus Vatnaland

Lars Elisæus Larsen Vatnaland (født 18. april 1892 i Bokn i Rogaland, død 9. mars 1983) var en norsk gårdbruker, fisker, organisasjonsmann og politiker (B). Han var stortingsrepresentant for Rogaland 1945–1961.
Han var sønn av fiskerbøndene Lars Matias Jensen Vatnaland og Oline Kristine Mortensdatter Nordhus i Bokn. Han giftet seg i 1914 med Elisa Teodora Trosnavaag. I 1916 overtok han svigerforeldrenes gård, og drev også fiske. 1937–1962 var han fiskeriinspektør for Vestlandet. Som enkemann giftet han seg i 1961 med Else Othilie Furre, enke etter ingeniør Berge Bergesen Furre og mor til historiker Berge Furre.
Vatnaland var engasjert i avholdsbevegelsen og delaktig i å etablere Bokn sparebank. 22 år gammel ble han kommunerevisor. Han ble med i Bondepartiet ved partidannelsen i 1920, og ledet Bokn bondeparti 1927–1940. Han var Bokns ordfører 1925–1934 og igjen etter frigjøringen våren 1945 og ut året.
Vatnaland var innvalgt på Stortinget fra Rogaland 1945–1961, etter å ha vært vararepresentant siden 1934. Han satt i Stortingets sjøfarts- og fiskerikomité, utenriks- og konstitusjonskomiteen og til sist som formann i samferdselskomiteen 1958–1961. Han var Stortingets varapresident 1948–1959, Lagtingets president 1959–1960 og igjen varapresident til han trådte ut av Stortinget i 1961. Ved Nils Trædals død i 1948 ble Vatnaland partiets nye parlamentariske leder, noe han var frem til 1958. Vatnaland var også Bondepartiets nestformann under Einar Frogner og Per Borten 1949–1959.


== Referanser ==


== Eksterne lenker ==
(no) Elisæus Vatnaland hos Stortinget 
(no) Elisæus Vatnaland hos Norsk senter for forskningsdata 
(no) Elisæus Vatnaland i Norsk biografisk leksikon
Vasalunds IF

Vasalunds IF er en svensk fotballklubb som er basert i Solna i Stockholm. Klubben ble grunnlagt i 1934 og spiller for øyeblikket i Superettan, som er landets nest høyeste avdeling. Vasalunds IF spiller hjemme på Skytteholms idrottsplats, og klubbens nåværende trener heter Peter Lenell. 
Klubben slo seg i 2002 sammen med Essinge IK, og gikk derfra under navnet Vasalund/Essinge IF før de på årsmøtet i november 2007 besluttet å fortsette under det nåværende navnet på grunnlag av historikken som lå bak Vasalunds IF.


== Kjente spillere med tilknytning til klubben ==
 Jan Eriksson
 Hans Eskilsson
 Henok Goitom
 Jones Kusi-Asare
 Håkan Malmström
 Mustapha Sama
 Alexander Milošević


== Eksterne lenker ==
Vasalunds IF – Klubbens offisielle nettsider